ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουνίου 1975 περί προσεγγίσεως των νομοθεσιών των Κρατών μελών των αναφερομένων στα όργανα συνεχούς αθροιστικής ζυγίσεως

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

τη γνώμη της Συνελεύσεως (1),

τη γνώμη της Οικονομικής και Κοινωνικής Επιτροπής(2),

Εκτιμώντας:

ότι στα Κράτη μέλη, η κατασκευή καθώς και οι μέθοδοι ελέγχου των οργάνων συνεχούς αθροιστικής ζυγίσεως των εγκατεστημένων επί ταινιομεταφορέως, ρυθμίζονται από διατάξεις αναγκαστικού χαρακτήρος που διαφέρουν από το ένα Κράτος μέλος στο άλλο και εμποδίζουν, ως εκ τούτου τις συναλλαγές των οργάνων αυτών- ότι πρέπει λοιπόν να προβούν στην προσέγγιση των διατάξεων αυτών-

ότι η οδηγία 71/316/ΕΟΚ του Συμβουλίου της 26ης Ιουλίου- 1971 περί προσεγγίσεως των νομοθεσιών των Κρατών μελών των αναφερομένων στις κοινές διατάξεις για τα όργανα μετρήσεως και τις μεθόδους μετρολογικού ελέγχου(3), όπως ετροποποιήθη από την πράξη προσχωρήσεως(4), καθόρισε τις διαδικασίες εγκρίσεως προτύπου ΕΟΚ και αρχικού ελέγχου ΕΟΚ- ότι σύμφωνα με την οδηγία αυτή πρέπει να καθορισθούν για τα όργανα συνεχούς αθροιστικής ζυγίσεως οι τεχνικές προδιαγραφές κατασκευής και λειτουργίας τις οποίες πρέπει να πληρούν τα όργανα αυτά για να δύνανται να εισάγονται, να διατίθενται στο εμπόριο και να χρησιμοποιούνται ελεύθερα αφού υποστούν τους απαιτούμενους ελέγχους και εφοδιασθούν με τα προβλεπόμενα σήματα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία αυτή εφαρμόζεται στα όργανα συνεχούς αθροιστικής ζυγίσεως επί ταινιομεταφορέως.

Τα όργανα αυτά περιγράφονται στο κεφάλαιο I σημείο 2 του παραρτήματος.

Άρθρο 2

Τα όργανα συνεχούς αθροιστικής ζυγίσεως, που δύνανται να λάβουν τις σφραγίδες και τα σήματα ΕΟΚ περιγράφονται στο παράρτημα.

Αποτελούν αντικείμενο εγκρίσεως προτύπου ΕΟΚ και υπόκεινται στον αρχικό έλεγχο ΕΟΚ.

Άρθρο 3

Τα Κράτη μέλη δεν δύνανται να αρνηθούν, ν' απαγορεύσουν ή να περιορίσουν τη διάθεση στην αγορά και τη χρήση των οργάνων συνεχούς αθροιστικής ζυγίσεως που φέρουν το σήμα εγκρίσεως προτύπου ΕΟΚ και το σήμα αρχικού ελέγχου ΕΟΚ.

Άρθρο 4

1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών υπολογιζομένης από την κοινοποίησή της και ενημερώνουν αμέσως περί τούτου την Επιτροπή.

2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 5

Η παρούσα οδηγία απευθύνεται στα Κράτη μέλη.

Έγινε στο Λουξεμβούργο, στις 24 Ιουνίου 1975.

Για το Συμβούλιο

Ο Πρόεδρος

G. FITZGERALD

(1) ΕΕ αριθ. Α 2 της 9. 1. 1974, σ. 63.

(2) ΕΕ αριθ. Α 8 της 31. 1. 1974, σ. 6.

(3) ΕΕ αριθ. Ν 202 της 6. 9. 1971, σ. 1.

(4) ΕΕ αριθ. Ν 73 της 27. 3. 1972, σ. 14.

ΠΑΡΑΡΤΗΜΑ

ΚΕΦΑΛΑΙΟ ΠΡΩΤΟ ΟΡΙΣΜΟΣ ΚΑΙ ΟΡΟΛΟΓΙΑ 1. ΚΑΤΑΤΑΞΗ ΤΩΝ ΟΡΓΑΝΩΝ ΖΥΓΙΣΕΩΣ ΣΥΜΦΩΝΑ ΜΕ ΤΟΝ ΤΡΟΠΟ ΤΗΣ ΛΕΙΤΟΥΡΓΙΑΣ ΤΟΥΣ

1.1. Όργανα αυτόματης λειτουργίας

Όργανα στα οποία η διαδικασία ζυγίσεως δεν απαιτεί την παρέμβαση χειριστού και στα οποία κατά τη ζύγιση ενεργοποιείται μία αυτόματη διαδικασία, χαρακτηριστική για το όργανο.

1.2. Όργανα μη αυτόματης λειτουργίας

Όργανα που απαιτούν την παρέμβαση χειριστού κατά τη διάρκεια της ζυγίσεως, ιδίως για την τοποθέτηση των φορτίων επάνω στο δέκτη φορτίου του οργάνου ή για την αποφόρτισή του καθώς και για τον προσδιορισμό του αποτελέσματος ζυγίσεως.

2. ΟΡΙΣΜΟΣ

Τα όργανα συνεχούς αθροιστικής ζυγίσεως επί ταινιομεταφορέως είναι όργανα ζυγίσεως αυτόματης λειτουργίας που έχουν σκοπό τον καθορισμό της μάζας ενός προϊόντος χύδην, χωρίς συστηματικό διαμερισμό του, δεδομένου ότι η κίνηση της ταινίας δεν διακόπτεται.

Στο παρόν παράρτημα αυτά τα όργανα ζυγίσεως αναφέρονται εν συντομία ως "όργανα".

3. ΟΡΟΛΟΓΙΑ

3.1. Γενικότητες

Εφ' όσον δεν είναι αντίθετα με τα σημεία 2 και 3 του παρόντος παραρτήματος, τα σημεία 1 και 2 του παραρτήματος της οδηγίας 73/360/ΕΟΚ του Συμβουλίου της 19ης Νοεμβρίου 1973 περί προσεγγίσεως των νομοθεσιών των Κρατών μελών περί των οργάνων ζυγίσεως με μη αυτόματη λειτουργία(1), εφαρμόζονται στα όργανα που αποτελούν το αντικείμενο της οδηγίας αυτής.

3.2. Κατάταξη

3.2.1. Σύμφωνα με τον τρόπο της αθροίσεως

3.2.1.1. Με πρόσθεση:

όργανα των οποίων η διάταξη αθροίσεως πραγματοποιεί την πρόσθεση των διαδοχικών μερικών φορτίων καθένα από τα οποία αντιστοιχεί σε μία ορισμένη μετατόπιση της ταινίας.

3.2.1.2. Με ολοκλήρωση:

όργανο του οποίου η διάταξη αθροίσεως πραγματοποιεί την ολοκλήρωση ως προς το χρόνο του γινομένου του φορτίου ανά μονάδα μήκους επί την ταχύτητα της ταινίας.

3.2.2. Σύμφωνα με το είδος του δέκτου φορτίου

3.2.2.1. Με τράπεζα ζυγίσεως:

όργανο του οποίου ο δέκτης φορτίου, ονομαζόμενος "τράπεζα ζυγίσεως" αποτελεί ένα τμήμα μόνο του μεταφορέως.

3.2.2.2. Με μεταφορέα δέκτη φορτίου:

όργανο του οποίου ο δέκτης φορτίου αποτελείται από ολόκληρο το μεταφορέα.

3.3. Εξαρτήματα του οργάνου

3.3.1. Κύρια εξαρτήματα

3.3.1.1. Ταινιομεταφορέας:

διάταξη του οργάνου με προορισμό τη μεταφορά του προϊόντος δια ταινίας τοποθετημένης επί κυλίνδρων περιστρεφομένων περί τον άξονά τους.

3.3.1.1.1. Κύλινδροι μεταφοράς:

κύλινδροι δια των οποίων η ταινία μεταφοράς στηρίζεται επί του σταθερού πλαισίου.

3.3.1.1.2. Κύλινδροι ζυγίσεως:

κύλινδροι δια των οποίων η ταινία μεταφοράς στηρίζεται επί του δέκτου φορτίου του στοιχείου ζυγίσεως.

3.3.1.2. Στοιχείο ζυγίσεως:

όλο ή μέρος ενός ζυγού μη αυτόματης λειτουργίας ή κάθε άλλη διάταξη που παρέχει πληροφορίες σχετικές με τη μάζα του προς ζύγιση φορτίου.

3.3.1.3. Μορφοτροπέας (transducer) της μετατοπίσεως της ταινίας:

διάταξη με την οποία ο μεταφορέας είναι εξοπλισμένος και που παρέχει είτε πληροφορία που αντιστοιχεί σε μετατόπιση ορισμένου μήκους της ταινίας είτε πληροφορία ανάλογη προς την ταχύτητα της ταινίας.

3.3.1.3.1. Διάταξη ανιχνεύσεως της μετατοπίσεως:

τμήμα του μορφοτροπέως της μετατοπίσεως σε μόνιμη σύνδεση με την ταινία.

3.3.1.4. Διάταξη αθροίσεως:

διάταξη που εκτελεί την πρόσθεση των μερικών φορτίων ή την ολοκλήρωση του γινομένου του φορτίου ανά μονάδα μήκους επί την ταχύτητα της ταινίας με βάση τις πληροφορίες τις παρεχόμενες από το στοιχείο ζυγίσεως και τη διάταξη μετρήσεως της μετατοπίσεως.

3.3.1.5. Διάταξη ενδείξεως αθροίσεως:

διάταξη που δέχεται τις πληροφορίες της διατάξεως αθροίσεως και δεικνύει τη μάζα των μεταφερομένων φορτίων.

3.3.1.5.1. Διάταξη ενδείξεως γενικής αθροίσεως (χωρίς διάταξη μηδενισμού):

διάταξη που δεικνύει την συνολική μάζα όλων των μεταφερομένων φορτίων.

3.3.1.5.2. Διάταξη ενδείξεως μερικής αθροίσεως (με διάταξη μηδενισμού):

διάταξη που δεικνύει τη μάζα των μεταφερομένων φορτίων σε ένα περιορισμένο χρόνο.

3.3.1.5.3. Διάταξη ενδείξεως συμπληρωματικής αθροίσεως:

διάταξη ενδείξεως αθροίσεως με μεγαλύτερη βαθμίδα από εκείνη της διατάξεως ενδείξεως γενικής αθροίσεως και προοριζόμενη να δεικνύει την ολική μάζα ενός μεταφερομένου φορτίου επί ένα αρκούντως μακρό χρονικό διάστημα λειτουργίας. Η διάταξη αυτή δύναται να φέρει διάταξη μηδενισμού.

3.3.1.5.4. Διάταξη ενδείξεως ελέγχου αθροίσεως:

διάταξη της οποίας η βαθμίδα είναι μικρότερη από τη διάταξη ενδείξεως γενικής αθροίσεως και χρησιμοποιείται κατά τους ελέγχους.

3.3.1.6. Διάταξη μηδενισμού του οργάνου:

διάταξη που επιτρέπει το μηδενισμό του οργάνου μετά από ακέραιο αριθμό πλήρων περιστροφών του κενού ταινιομεταφορέως.

Η διάταξη μηδενισμού δύναται να είναι είτε μη αυτόματη είτε ημιαυτόματη είτε αυτόματη.

3.3.1.6.1. Διάταξη ενδείξεως αθροίσεως εν κενώ (διάταξη ενδείξεως της μηδενικής τιμής):

διάταξη ενδείξεως διάφορος της ενδείξεως αθροίσεως συνδεδεμένη στη διάταξη μηδενισμού, που επιτρέπει τον έλεγχο μηδενισμού, όταν η ταινία δεν είναι φορτωμένη.

3.3.1.6.2. Μη αυτόματη διάταξη μηδενισμού:

διάταξη που επιτρέπει την παρατήρηση, το μηδενισμό και τον έλεγχο του μηδενισμού από το χειριστή.

3.3.1.6.3. Ημιαυτόματη διάταξη μηδενισμού:

3.3.1.6.3.1. διάταξη που επιτρέπει με παρέμβαση του χειριστού τον αυτόματο μηδενισμό του οργάνου, ή

3.3.1.6.3.2. διάταξη που δεικνύει με παρέμβαση του χειριστού την τιμή κατά την οποία θα πρέπει να μετατοπισθεί η διάταξη μηδενισμού.

3.3.1.6.4. Αυτόματη διάταξη μηδενισμού:

διάταξη που επιτρέπει να μηδενισθεί το όργανο χωρίς την παρέμβαση του χειριστού μετά από λειτουργία της ταινίας άνευ φορτίου.

3.3.2. Πρόσθετα εξαρτήματα

3.3.2.1. Διάταξη ενδείξεως στιγμιαίας φορτίσεως:

διάταξη που δεικνύει κάθε στιγμή τη μάζα του φορτίου που ενεργεί επί του στοιχείου ζυγίσεως.

3.3.2.2. Διάταξη ενδείξεως παροχής:

διάταξη που καθιστά γνωστή, κάθε στιγμή, την παροχή, είτε υπό την μορφή της μάζας του μεταφερόμενου προϊόντος ανά μονάδα χρόνου είτε υπό την μορφή του ποσοστού της μεγίστης παροχής.

3.3.2.3. Διατάξεις ελέγχου λειτουργίας:

διατάξεις που επιτρέπουν τον έλεγχο ορισμένων λειτουργιών και που προορίζονται ιδίως:

- είτε να υποκαθιστούν το αποτέλεσμα ενός σταθερού φορτίου, της ταινίας περιστρεφόμενης άνευ φορτίου (Διάταξη ελέγχου εν κενώ με πρόσθετη μάζα),

- είτε να συγκρίνουν μεταξύ τους δύο ολοκληρώσεις ενός φορτίου ανά μονάδα μήκους στο αυτό χρονικό διάστημα,

- είτε να επισημαίνουν την υπέρβαση του ανωτάτου ορίου φορτίσεως ή της μέγιστης παροχής,

- είτε να επισύρουν την προσοχή του χειριστού σ' ένα ελάττωμα λειτουργίας, ιδίως του ηλεκτρικού εξοπλισμού.

3.3.2.4. Διάταξη ρυθμίσεως της παροχής:

διάταξη που προορίζεται να εξασφαλίσει μία προγραμματισμένη παροχή.

3.3.2.5. Διάταξη προκαθορισμού:

διάταξη που επιτρέπει να διακόπτεται η τροφοδότηση του μεταφορέως όταν το ολικό φορτίο φθάνει σε μία προκαθορισμένη τιμή.

3.3.2.6. Διάταξη υποκαταστάσεως μετατοπίσεως:

βοηθητική διάταξη επαληθεύσεως που χρησιμοποιείται για τον έλεγχο της διατάξεως συνεχούς αθροίσεως χωρίς τον μεταφορέα της και προορίζεται να υποκαθιστά μία μετατόπιση της ταινίας.

4. ΜΕΤΡΟΛΟΓΙΚΑ ΧΑΡΑΚΤΗΡΙΣΤΙΚΑ

4.1. Βαθμίς αθροίσεως

Τιμή εκφραζόμενη σε μονάδες μάζας:

- σε περίπτωση συνεχούς ενδείξεως, της μικρότερης υποδιαιρέσεως της κλίμακος αθροίσεως (dt),

- σε περίπτωση μη συνεχούς ενδείξεως, της διαφοράς μεταξύ δύο διαδοχικών τιμών αθροίσεως (dtd).

4.2. Βαθμίς (d0) της διατάξεως ενδείξεως αθροίσεως εν κενώ (διάταξη ενδείξεως μηδενός)

Η τιμή της βαθμίδος (d0) της διατάξεως ενδείξεως της αθροίσεως εν κενώ εκφραζόμενη σε μονάδες μάζας, ισούται:

- σε περίπτωση συνεχούς ενδείξεως, με τη μικρότερη υποδιαίρεση της κλίμακος του δείκτου αθροίσεως εν κενώ,

- σε περίπτωση μη συνεχούς ενδείξεως, με τη διαφορά των δύο ενδείξεων των διαδοχικών τιμών του δείκτου αθροίσεως εν κενώ.

4.3. Μήκος ζυγίσεως (L)

Απόσταση μεταξύ των αξόνων των ακραίων κυλίνδρων ζυγίσεως της τραπέζης ζυγίσεως, αυξανόμενη κατά το ήμισυ των αποστάσεων μεταξύ των αξόνων καθενός από τους κυλίνδρους αυτούς και των πλησιεστέρων κυλίνδρων μεταφοράς.

4.4. Κύκλος ζυγίσεως

Σύνολο των φάσεων λειτουργίας που αναφέρεται σε κάθε προσθήκη των επί μέρους φορτίων στο τέλος των οποίων, για πρώτη φορά, τα όργανα της διατάξεως αθροίσεως επιστρέφουν στην ίδια θέση ή είναι στην ίδια κατάσταση με την αρχική στιγμή.

4.5. Μεγίστη ικανότης ζυγίσεως (Max) και ελαχίστη ικανότης ζυγίσεως (Min) του στοιχείου ζυγίσεως

4.5.1. Μεγίστη ικανότης ζυγίσεως

Μέγιστο καθαρό στιγμιαίο φορτίο επί της ταινίας μεταφοράς, δυνάμενο να ζυγισθεί από το στοιχείο ζυγίσεως.

4.5.2. Ελαχίστη ικανότης ζυγίσεως

Τιμή του καθαρού φορτίου κάτω του οποίου η χρήση των αποτελεσμάτων των ζυγίσεων πιθανόν να βαρύνει το αποτέλεσμα της αθροίσεως με ένα σχετικό σφάλμα πολύ σημαντικό.

4.5.3. Περιοχή ζυγίσεως του στοιχείου ζυγίσεως

Διάστημα περιλαμβανόμενο μεταξύ της ελαχίστης και της μεγίστης ικανότητος ζυγίσεως.

4.6. Μεγίστης παροχή (Qmax και ελαχίστη παροχή (Qmin)

4.6.1. Μεγίστη παροχή

Η μεγίστη παροχή είναι αυτή που επιτυγχάνεται με τη μεγίστη ικανότητα του στοιχείου ζυγίσεως όταν η ταινία έχει τη μεγαλύτερη προβλεπόμενη ταχύτητα.

4.6.2. Ελαχίστη παροχή

Τιμή της παροχής κάτω της οποίας τα αποτελέσματα της ζυγίσεως πιθανόν να επιβαρύνονται με σχετικά σφάλματα πολύ σημαντικά.

4.7. Μέση παροχή δοκιμών (Qe)

Πηλίκον της αθροιζομένης μάζης C δια της διαρκείας της δοκιμής (t):

Qe =

4.8. Ελαχίστη άθροιση

Ελαχίστη αθροιζομένη μάζα του προϊόντος, κάτω της οποίας η ζύγιση πιθανόν να επιβαρύνεται με σφάλμα μεγαλύτερο από τα μέγιστα ανεκτά σφάλματα, για κάθε παροχή που περιλαμβάνεται μεταξύ της μεγίστης και της ελαχίστης παροχής.

4.9. Μέγιστο φορτίο ανά μονάδα μήκους της ταινίας

Πηλίκον της μεγίστης ικανότητος του στοιχείου δια του μήκους ζυγίσεως:

ΚΕΦΑΛΑΙΟ II ΜΕΤΡΟΛΟΓΙΚΕΣ ΠΡΟΔΙΑΓΡΑΦΕΣ 5. ΚΑΘΟΡΙΣΜΟΣ ΤΟΥ ΠΕΔΙΟΥ ΤΩΝ ΚΑΤΗΓΟΡΙΩΝ ΑΚΡΙΒΕΙΑΣ

5.1. Κατηγορίες ακριβείας

Τα όργανα κατανέμονται σε δύο κατηγορίες που ονομάζονται:

κατηγορία 1,

κατηγορία 2.

5.2. Κατανομή

Η κατανομή πραγματοποιείται συναρτήσει των χαρακτηριστικών και των μετρολογικών ιδιοκτήτων των οργάνων.

5.2.1. Χαρακτηριστικά των οργάνων της κατηγορίας 1

5.2.1.1. Τιμή της βαθμίδος αθροίσεως:

Η τιμή της βαθμίδος αθροίσεως είναι:

- μικρότερη ή ίση από ένα προς δύο χιλιάδες του φορτίου που δύναται να αθροισθεί εντός μιας ώρας με μεγίστη παροχή,

- ίση ή μεγαλύτερη από ένα προς πενήντα χιλιάδες του αυτού φορτίου.

5.2.1.2. Τιμή της βαθμίδος της διατάξεως ενδείξεως αθροίσεως εν κενώ:

Χωρίς να είναι μεγαλύτερη της βαθμίδος αθροίσεως:

- η τιμή της συνεχούς βαθμίδος είναι μικρότερη ή ίση με ένα προς είκοσι χιλιάδες του φορτίου που δύναται να αθροισθεί εντός μιας ώρας με μεγίστη παροχή,

- η τιμή της ασυνεχούς βαθμίδος είναι μικρότερη ή ίση με ένα προς σαράντα χιλιάδες του ανωτέρω φορτίου.

5.2.2. Χαρακτηριστικά των οργάνων της κατηγορίας 2

5.2.2.1. Τιμή της βαθμίδος αρθροίσεως:

Η τιμή της βαθμίδος αρθροίσεως είναι:

- μικρότερη ή ίση με ένα χιλιοστό του φορτίου που δύναται να αθροισθεί εντός μιας ώρας με μεγίστη παροχή,

- ίση ή μεγαλύτερη από ένα προς είκοσι πέντε χιλιάδες τoυ ιδίου φορτίου.

5.2.2.2. Τιμή της βαθμίδος της διατάξεως ενδείξεως αρθροίσεως εν κενώ:

Χωρίς να είναι μεγαλύτερη της βαθμίδος αρθροίσεως:

- η τιμή της συνεχούς βαθμίδος είναι μικρότερη ή ίση με ένα προς δέκα χιλιάδες του φορτίου που δύναται να αθροισθεί εντός μιας ώρας με μεγίστη παροχή,

- η τιμή της ασυνεχούς βαθμίδος είναι μικρότερη ή ίση με ένα προς είκοσι χιλιάδες του ανωτέρω φορτίου.

5.2.3. Μορφή των βαθμίδων

Η τιμή της βαθμίδος πρέπει να είναι της μορφής 1-10n, 2-10n,5-10n, όπου ο δείκτης "n" είναι ακέραιος αριθμός θετικός, αρνητικός ή μηδέν.

Εν τούτοις η βαθμίδα της διατάξεως ενδείξεως μηδενικής τιμής και η βαθμίδα της διατάξεως αθροίσεως ελέγχου είναι δυνατόν να μη πληρούν αυτή την προδιαγραφή.

5.2.4. Όργανα φέροντα διάταξη ελέγχου εν κενώ με πρόσθετη μάζα

Για τα όργανα που φέρουν διάταξη ελέγχου εν κενώ οι όροι των σημείων 5.2.1.2., 5.2.2.2. και 5.2.3., οι σχετικοί με τη διάταξη ενδείξεως αθροίσεως εν κενώ, εφαρμόζονται επίσης στη διάταξη ενδείξεως της τιμής ελέγχου.

5.2.5. Ελάχιστη παροχή

Η ελάχιστη παροχή είναι ίση με 20% της μεγίστης παροχής.

6. ΤΙΜΗ ΤΩΝ ΜΕΓΙΣΤΩΝ ΑΝΕΚΤΩΝ ΣΦΑΛΜΑΤΩΝ

Εφόσον τα όργανα είναι ορθώς ρυθμισμένα στο μηδέν υπό μηδενικό φορτίο, τα μέγιστα ανεκτά σφάλματα πλέον ή έλαττον είναι ίσα με τις κατωτέρω καθοριζόμενες τιμές, για κάθε αθροιζομένη μάζα μεγαλύτερη ή ίση προς την ελαχίστη άθροιση.

6.1. Μέγιστα ανεκτά σφάλματα κατά τον αρχικό έλεγχο ΕΟΚ

6.1.1. Κατηγορία 1

0,5 % του αθροιζομένου φορτίου για κάθε παροχή περιλαμβανομένη μεταξύ 20 και

100 % της μεγίστης παροχής.

6.1.2. Κατηγορία 2

1 % του αθροιζομένου φορτίου για κάθε παροχή περιλαμβανομένη μεταξύ 20 και

100 % της μεγίστης παροχής.

6.2. Μέγιστα ανεκτά σφάλματα εν λειτουργία

6.2.1. Κατηγορία 1

1 % του αθροιζομένου φορτίου για κάθε παροχή περιλαμβανομένη μεταξύ 20 και

100 % της μεγίστης παροχής.

6.2.2. Κατηγορία 2

2 % του αθροιζομένου φορτίου για κάθε παροχή περιλαμβανομένη μεταξύ 20 και

100 % της μεγίστης παροχής.

7. ΤΡΟΠΟΙ ΕΦΑΡΜΟΓΗΣ ΤΩΝ ΜΕΓΙΣΤΩΝ ΑΝΕΚΤΩΝ ΣΦΑΛΜΑΤΩΝ

7.1. Όταν η διάταξη ενδείξεως των αθροίσεων ελέγχου είναι ασυνεχής, τα μέγιστα ανεκτά σφάλματα αυξάνονται κατά μία βαθμίδα της διατάξεως αυτής.

7.2. Όταν ένα όργανο περιλαμβάνει περισσότερους του ενός δείκτες αθροίσεως, τα αποτελέσματα που δίνει η κάθε μία από αυτές πρέπει να εμφανίζουν σφάλματα ίσα κατ' ανώτατο όριο με τα μέγιστα ανεκτά σφάλματα.

Για το ίδιο αθροιζόμενο φορτίο, η απόκλιση μεταξύ των αποτελεσμάτων, λαμβανομένων ανά δύο, πρέπει να είναι μικρότερη ή ίση προς:

- μία βαθμίδα της διατάξεως ασυνεχούς ενδείξεως, όταν τα αποτελέσματα παρέχονται από δύο ασυνεχείς δείκτες ενδείξεως,

- την απόλυτη τιμή του μεγίστου ανεκτού σφάλματος, όταν τα αποτελέσματα παρέχονται από δύο συνεχείς δείκτες ενδείξεως,

- τη μεγαλύτερη από τις δύο ακόλουθες τιμές:

- την απόλυτη τιμή του μεγίστου ανεκτού σφάλματος,

- μία ασυνεχή βαθμίδα,

όταν τα αποτελέσματα παρέχονται από ένα συνεχή δείκτη ενδείξεως και ένα ασυνεχή δείκτη ενδείξεως

7.3. Δοκιμές υποκαταστάσεως

7.3.1. Μέγιστα ανεκτά σφάλματα πλέον ή έλαττον κατά τη διάρκεια των δοκιμών υποκαταστάσεως

7.3.1.1. Κατηγορία 1:

Για κάθε παροχή περιλαμβανομένη μεταξύ 5 και 20 % της μεγίστης παροχής:

0,07 % του φορτίου που έχει αθροισθεί για τη μεγίστη παροχή κατά τη διάρκεια της δοκιμής-

για κάθε παροχή περιλαμβανομένη μεταξύ 20 και 100 % της μεγίστης παροχής:

0,35% του αθροιζομένου φορτίου.

7.3.1.2. Κατηγορία 2:

Για κάθε παροχή περιλαμβανομένη μεταξύ 5 και 20 % της μεγίστης παροχής:

0,14 % του φορτίου που θα είχε αθροισθεί στη μεγίστη παροχή κατά τη διάρκεια της δοκιμής-

για κάθε παροχή μεταξύ 20 και 100 % της μεγίστης παροχής:

0,7 % του αθροιζομένου φορτίου.

7.3.2. Σφάλμα υποκαταστάσεως της μετατοπίσεως

Κατά την υποκαταστάση των ταχυτήτων μετατοπίσεως των απαιτουμένων για τον έλεγχο, το σχετικό σφάλμα υποκαταστάσεως πρέπει κατ' ανώτατο όριο να είναι ίσο με 20 % των μεγίστων ανεκτών σφαλμάτων επί του αθροιζομένου φορτίου.

Το σφάλμα αυτό περιλαμβάνεται στα μέγιστα ανεκτά σφάλματα.

7.3.3. Απόκλιση μεταξύ δύο αποτελεσμάτων οφειλομένη σε διακύμανση της υποκαθισταμένης ταχύτητος

Για κάθε διακύμανση ταχύτητος της διατάξεως υποκαταστάσεως της μετατοπίσεως που αντιστοιχεί σε διακύμανση μέχρι +- 10 % των ταχυτήτων της ταινίας μεταφοράς που προβλέπονται από τον κατασκευαστή, η διακύμανση του σχετικού σφάλματος των αποτελεσμάτων που λαμβάνονται με υποκατάσταση, πρέπει κατ' ανώτατο όριο να είναι ίση με 20 % του μεγίστου ανεκτού σφάλματος που αναφέρεται στο σημείο 7.3.1.

7.3.4. Απόκλιση μεταξύ δύο αποτελεσμάτων κατόπιν μεταβολής του σημείου εφαρμογής του αυτού φορτίου

Όταν μεταβάλλεται το σημείο εφαρμογής του αυτού φορτίου κατά τρόπο σύμφωνο με την κατασκευή του δέκτου φορτίου, η απόκλιση μεταξύ δύο αποτελεσμάτων πρέπει να είναι κατ' ανώτατο όριο ίση με την απόλυτη τιμή του μεγίστου ανεκτού σφάλματος.

7.3.5. Μηδενισμός

Για κάθε προφόρτιση, που δύναται να εξισορροπηθεί από τη διάταξη μηδενισμού, τα αποτελέσματα πρέπει, αφού το όργανο μηδενισθεί, να τηρούν τα μέγιστα ανεκτά σφάλματα επί του αθροιζομένου φορτίου.

7.3.6. Παράγοντες επιρροής

7.3.6.1. Θερμοκρασία

Τα όργανα πρέπει να πληρούν τις σχετικές με τα μέγιστα ανεκτά σφάλματα προδιαγραφές, για κάθε θερμοκρασία πρακτικώς σταθερή, περιλαμβανομένη μεταξύ 10o C και +40o C αφού πρώτα μηδενισθεί το όργανο. Εν τούτοις, για ειδικές χρήσεις, τα όργανα δύνανται να έχουν προβλεφθεί για διαστήματα θερμοκρασίας διάφορα των ανωτέρω προβλεπομένων. Στην περίπτωση αυτή το διάστημα πρέπει να είναι τουλάχιστον ίσο με 30o C και να ανάφερεται στις πινακίδες στοιχείων. Κατά τις δοκιμές, οι θερμοκρασίες θεωρούνται ως πρακτικώς σταθερές αν η μεταβολή τους είναι ίση ή μικρότερη των 5o C ωριαίως. Για μία μεταβολή 10o C και υπό την επιφύλαξη ότι η μεταβολή θερμοκρασίας δεν είναι μεγαλύτερη από 5o C ωριαίως, τα όργανα πρέπει να είναι τέτοια ώστε οι ενδείξεις τους εν κενώ, ή στην περίπτωση οργάνων εφοδιασμένων με συσκευή ελέγχου εν κενώ με πρόσθετη μάζα, η τιμή του ελέγχου να μη κυμαίνεται πλέον των:

- 0,07 % στην κατηγορία 1,

- 0,14 % στην κατηγορία 2,

του φορτίου που θα είχε αθροισθεί υπό μεγίστη παροχή κατά τη διάρκεια της δοκιμής.

7.3.6.2. Επίδραση της τροφοδοσίας με ηλεκτρική ενέργεια:

Τα όργανα πρέπει να πληρούν τις σχετικές με τα μέγιστα ανεκτά σφάλματα προδιαγραφές, χωρίς να επανέρχονται στο μηδέν κατά τη διάρκεια των δοκιμών, εντός των ακολούθων ορίων μεταβολής των χαρακτηριστικών του ηλεκτρικού ρεύματος τροφοδοσίας:

- από 15 μέχρι +10 % για την ονομαστική τάση,

- από 2 μέχρι +2 % για την ονομαστική συχνότητα.

7.3.6.3. Άλλοι παράγοντες επιρροής:

Τα όργανα πρέπει, υπό ομαλές συνθήκες χρήσεως, να πληρούν τις σχετικές προδιαγραφές για τα μέγιστα ανεκτά σφάλματα, όταν ευρίσκονται υπό την επίδραση άλλων παραγόντων επιρροής, εκτός από εκείνους που αναφέρονται στα σημεία 7.3.6.1 και 7.3.6.2 και που προκύπτουν από τις συνθήκες εγκαταστάσεώς τους (δονήσεις, ατμοσφαιρικές συνθήκες κλπ.).

7.3.7. Μετρολογικές ιδιότητες

7.3.7.1. Πιστότης:

Η απόκλιση μεταξύ των αποτελεσμάτων λαμβανομένων ανά δύο που επιτυγχάνεται με το ίδιο φορτίο που εναποτίθεται υπό τους αυτούς όρους επί του δέκτου φορτίου πρέπει να μην υπερβαίνει την απόλυτη τιμή του μεγίστου ανεκτού σφάλματος.

7.3.7.2. Διακριτική ικανότης της διατάξεως αθροίσεως:

Για κάθε παροχή περιλαμβανομένη μεταξύ της ελαχίστης και της μεγίστης παροχής και για δύο φορτία που διαφέρουν μεταξύ τους κατά μία τιμή ίση με το μέγιστο ανεκτό σφάλμα επί του φορτίου αυτού, η απόκλιση μεταξύ των αποτελεσμάτων πρέπει να είναι τουλάχιστον ίση με το ήμισυ της υπολογιζομένης τιμής που αντιστοιχεί στη διαφορά των φορτίων.

7.3.7.3. Διακριτική ικανότης του μέσου ενδείξεως του μηδενός:

Για τις δοκιμές διαρκείας τριών λεπτών, η διαφορά μεταξύ του λαμβανομένου αποτελέσματος με μηδενικό φορτίο και του λαμβανομένου για φορτίο, τοποθετούμενο ή αφαιρούμενο, ίσο με το κλάσμα της μεγίστης ικανότητος ως κατωτέρω:

- 0,1 % για τα όργανα της κατηγορίας 1,

- 0,2 % για τα όργανα της κατηγορίας 2,

πρέπει να είναι σαφώς αισθητή.

7.3.7.4. Σταθερότης του μηδενός:

7.3.7.4.1. Σταθερότης του μηδενός κατά περίοδο μικρής διαρκείας:

Μετά από πέντε δοκιμές διαρκείας ίσης με τρία λεπτά λειτουργίας εν κενώ, η απόκλιση μεταξύ του μεγαλυτέρου και του μικροτέρου των λαμβανομένων αποτελεσμάτων δεν πρέπει να υπερβαίνει το κατωτέρω κλάσμα του αθροιζομένου φορτίου εντός μιας ώρας υπό μεγίστη παροχή:

- 0,0025 % για τα όργανα της κατηγορίας 1,

- 0,005 % για τα όργανα της κατηγορίας 2.

7.3.7.4.2. Σταθερότης του μηδενός κατά περίοδο μακράς διαρκείας:

Η επανάληψη των δοκιμών του σημείου 7.3.7.4.1 μετά από τρεις ώρες λειτουργίας εν κενώ, υπό σταθερές συνθήκες δοκιμής και χωρίς ενδιάμεση ρύθμιση του μηδενός πρέπει να έχει ως αποτέλεσμα:

- η απόκλιση μεταξύ του μεγαλυτέρου και του μικροτέρου των λαμβανομένων αποτελεσμάτων να μην υπερβαίνει τα όρια που καθορίζονται στο σημείο 7.3.7.4.1,

- η απόκλιση μεταξύ του μεγαλυτέρου και του μικροτέρου όλων των λαμβανομένων αποτελεσμάτων (των αποτελεσμάτων του σημείου 7.3.7.4.1 και των αποτελεσμάτων της πρώτης περιπτώσεως του παρόντος σημείου) να μην υπερβαίνει το κατωτέρω κλάσμα του αθροιζομένου φορτίου εντός μιας ώρας υπό μεγίστη παροχή:

- 0,0035 % για τα όργανα της κατηγορίας 1,

- 0,007 % για τα όργανα της κατηγορίας 2.

7.3.7.5. Συμπληρωματικές διατάξεις ενδείξεως αθροίσεως:

Οι συμπληρωματικές διατάξεις αθροίσεως πρέπει:

- να μη διαταράσσουν τη λειτουργία του οργάνου ζυγίσεως,

- να είναι κατασκευασμένες κατά τρόπον ώστε τα αποτελέσματά τους να είναι ορθά.

7.3.7.6. Όργανα εφοδιασμένα με διάταξη ελέγχου εν κενώ με πρόσθετη μάζα:

Για τα όργανα τα εφοδιασμένα με διάταξη ελέγχου εν κενώ με πρόσθετη μάζα, οι προδιαγραφές των σημείων 7.3.7.3 και 7.3.7.4 είναι επίσης εφαρμόσιμες στον έλεγχο με πρόσθετη μάζα. Οι μέγιστες ανεκτές μεταβολές της τιμής ελέγχου υπολογίζονται με βάση τις προδιαγραφές αυτές.

7.4. Επιτόπιες δοκιμές

Τα μέγιστα ανεκτά σφάλματα νοούνται για κάθε ποσότητα προϊόντος ίση τουλάχιστον με την ελαχίστη άθροιση.

7.4.1. Διάταξη ανιχνεύσεως της μετατοπίσεως

Η διάταξη ανιχνεύσεως της μετατοπίσεως πρέπει να είναι τέτοια, ώστε η μετάδοση της κινήσεως της ταινίας να πραγματοποιείται πρακτικώς χωρίς ολίσθηση.

7.4.2. Όργανο ελέγχου

Το όργανο ελέγχου που χρησιμοποιείται για τις δοκιμές που πραγματοποιούνται με προϊόντα που προορίζονται για ζύγιση επί του ταινιομεταφορέως (ονομαζόμενα στο παράρτημα αυτό, δοκιμές με υλικά) πρέπει να επιτρέπει τον έλεγχο του αθροιζομένου φορτίου, με σφάλμα ίσο κατ' ανώτατο όριο με 20% του μεγίστου ανεκτού σφάλματος.

7.4.3. Τιμή της ελαχίστης αθροίσεως

Η ελαχίστη άθροιση ισούται τουλάχιστον με τη μεγαλύτερη από τις τρεις ακόλουθες τιμές:

- λαμβανόμενο φορτίο με μεγίστη παροχή για μία περιστροφή της ταινίας,

- 2% του αθροιζομένου φορτίου εντός μιας ώρας με μεγίστη παροχή ή 200 βαθμίδες αθροίσεως, για την κατηγορία 1,

- 1% του αθροιζομένου φορτίου εντός μιας ώρας με μεγίστη παροχή ή 100 βαθμίδες αθροίσεως, για την κατηγορία 2.

7.4.4. Μετρολογικές ιδιότητες

7.4.4.1. Διακύμανση των σχετικών σφαλμάτων:

Η απόκλιση μεταξύ των σχετικών σφαλμάτων πολλών αποτελεσμάτων που λαμβάνονται για παρόμοιες πρακτικώς παροχές και για ποσότητες προϊόντων ουσιαστικά ισοδύναμες υπό τις αυτές συνθήκες, πρέπει να είναι κατ' ανώτερο όριο ίση με την απόλυτη τιμή του μεγίστου ανεκτού σφάλματος.

7.4.4.2. Μέγιστα ανεκτά σφάλματα κατά τον έλεγχο του μηδενός:

Μετά από έναν ακέραιο αριθμό περιστροφών ταινίας, ο δείκτης του μηδενός πρέπει να δεικνύει μία τιμή ίση κατ' ανώτατο όριο με το κατωτέρω κλάσμα του λαμβανομένου φορτίου υπό μεγίστη παροχή, κατά το χρόνο δοκιμής:

- 0,1% για τα όργανα της κατηγορίας 1,

- 0,2% για τα όργανα της κατηγορίας 2.

7.4.4.3. Διακριτική ικανότης της διατάξεως ενδείξεως του μηδενός:

Για τις δοκιμές που αντιστοιχούν σ' έναν ακέραιο αριθμό περιστροφών της ταινίας και διαρκείας που δεν υπερβαίνει τα τρία λεπτά, η διαφορά μεταξύ του λαμβανομένου αποτελέσματος με μηδενικό φορτίο και του λαμβανομένου για ένα φορτίο, τοποθετούμενο ή αφαιρούμενο, ίσο με το κλάσμα της μεγίστης ικανότητος ως κατωτέρω:

- 0,1% για τα όργανα της κατηγορίας 1,

- 0,2% για τα όργανα της κατηγορίας 2,

πρέπει να είναι σαφώς αισθητή.

7.4.4.4. Σταθερότης του μηδενός:

Μετά από πέντε δοκιμές που αντιστοιχούν σ' έναν ακέραιο αριθμό περιστροφών ταινίας και διαρκείας όσον το δυνατό πλησιέστερης προς τα τρία λεπτά λειτουργίας εν κενώ, η απόκλιση μεταξύ του μεγαλυτέρου και του μικροτέρου αποτελέσματος πρέπει να είναι ίση κατ' ανώτατο όριο με το κατωτέρω κλάσμα του αθροιζομένου φορτίου εντός μιας ώρας υπό μεγίστη παροχή:

- 0,0035% για τα όργανα της κατηγορίας 1,

- 0,007% για τα όργανα της κατηγορίας 2.

7.4.4.5. Όργανα εφοδιασμένα με διάταξη ελέγχου εν κενώ με πρόσθετη μάζα:

Για τα όργανα τα εφοδιασμένα με διάταξη ελέγχου εν κενώ, οι προδιαγραφές των σημείων 7.4.4.2., 7.4.4.5. και 7.4.4.4. είναι επίσης εφαρμόσιμες για τον έλεγχο με πρόσθετη μάζα. Οι μέγιστες ανεκτές διακυμάνσεις υπολογίζονται σύμφωνα με τις προδιαγραφές αυτές.

Εξάλλου, τα όργανα τα εφοδιασμένα με μία διάταξη ελέγχου εν κενώ, της οποίας η πρόσθετη μάζα αντιστοιχεί στο 20% της μεγίστης ικανότητος του στοιχείου ζυγίσεως, πρέπει να πληρούν τις προδιαγραφές του σημείου 7.4.4.2 για τον έλεγχο του μηδενός.

7.5. Ανακεφαλαιωτικός πίνακας των κυριωτέρων μετρολογικών προδιαγραφών "" ID="1">Τιμή της βαθμίδος αθροίσεως (dt ή dtd) (βλ. σημείο 5.2)> ID="2"> dt ή dtd > ID="3"> dt ή dtd "> ID="1" ASSV="2">Τιμή της βαθμίδος της διατάξεως ενδείξεως αρθροίσεως εν κενώ (dο) (βλ. σημείο 5.2)> ID="2">Ένδειξη συνεχής dο > ID="3">Ένδειξη συνεχής dο

"> ID="2">Ένδειξη ασυνεχής dο και dο dt ή dtd> ID="3">Ένδειξη ασυνεχής dο και dο dt ή dtd"> ID="1">Μέγιστα ανεκτά σφάλματα (δοκιμές με υλικά) :"> ID="1">- αρχικός έλεγχος ΕΟΚ (βλ.σημείο 6.1)> ID="2">0,5 % C> ID="3">1 % C"> ID="1">- εν λειτουργία (βλ. σημείο 6.2)> ID="2">1 % C> ID="3">2 % C"> ID="1">Τρόποι εφαρμογής των μεγίστων ανεκτών σφαλμάτων (βλ. σημείο 7)

Δοκιμές υποκαταστάσεως (βλ. σημείο 7.3)"> ID="1">Μέγιστα ανεκτά σφάλματα (βλ. σημείο 7.3.1):"> ID="1">- για Q > ID="2">0,07 % Qmax x t> ID="3">0,14 % Qmax x t"> ID="1">- για Q Qmax> ID="2">0,35 % C> ID="3">0,7 % C"> ID="1">Θερμοκρασία (βλ. σημείο 7.3.6.1)

Διακύμανση της ενδείξεως εν κενώ για μία διακύμανση θερμοκρασίας 10o C> ID="2">0,07 % Qmax x t> ID="3">0,14 % Qmax x t"> ID="1" ASSV="3">Διακριτική ικανότης του μέσου ενδείξεως του μηδενός (βλ. σημείο 7.3.7.3)> ID="2" ASSH="2">Διαφορά μεταξύ της δοκιμής εν κενώ και της δοκιμής με φορτίο:"> ID="2">0,1 % max> ID="3">0,2 % max"> ID="2" ASSH="2">Πρέπει να είναι σαφώς αισθητή"> ID="1">Σταθερότης του μηδενός (βλ.σημείο 7.3.7.4):> ID="2" ASSH="2">Για τις δοκιμές διάρκειας ίσης με 3"> ID="1">- σταθερότης κατά περίοδο μικράς διαρκείας,> ID="2">Απόκλιση 0,0025 % Cmax> ID="3">Απόκλιση 0,005 % Cmax"> ID="1">- σταθερότης κατά περίοδο μεγαλυτέρας διαρκείας> ID="2">Απόκλιση 0,0035 % Cmax> ID="3">Απόκλιση 0,0007 % Cmax"> ID="1">Επιτόπιες δοκιμές (βλ. σημείο 7.4)"> ID="1" ASSV="3">Τιμή της ελαχίστης αρθροίσεως (βλ. σημείο 7.4.3)> ID="2"> 1 περιστροφή ταινίας υπό Qmax> ID="3"> 1 περιστροφή ταινίας υπό Qmax"> ID="2"> 2 % Cmax> ID="3"> 1 % Cmax"> ID="2"> 200 dt ή dtd> ID="3"> 100 dt ή dtd"> ID="1" ASSV="3">Διακριτική ικανότης του μέσου ενδείξεως του μηδενός (βλ. σημείο 7.4.4.3)> ID="2" ASSH="2">Διαφορά μεταξύ της δοκιμής εν κενώ και της δοκιμής με φορτίο:"> ID="2">0,1 % max> ID="3">0,2 % max"> ID="2" ASSH="2">Πρέπει να είναι σαφώς αισθητή"> ID="1">Σταθερότης του μηδενός (βλ. σημείο 7.4.4.4)> ID="2" ASSH="2">Για δοκιμές που αντιστοιχούν σε ακέραιο αριθμό περιστροφών ταινίας και διαρκείας όσο το δυνατόν πλησιέστερης των 3 λεπτών"> ID="1">- σταθερότης (κατά περίοδο μικράς διαρκείας)> ID="2">Απόκλιση 0,0035 % Cmax> ID="3">Απόκλιση 0,007 % Cmax""C = αθροιζόμενο φορτίο.

t = διάρκεια της δοκιμής εκφραζόμενη σε ώρες.

Cmax = αρθροιζόμενο φορτίο σε μία ώρα υπό μεγίστη παροχή.>

ΚΕΦΑΛΑΙΟ III ΤΕΧΝΙΚΕΣ ΠΡΟΔΙΑΓΡΑΦΕΣ 8. ΚΑΤΑΣΚΕΥΗ

Τα όργανα πρέπει να περιλαμβάνουν:

- ένα ταινιομεταφορέα,

- ένα στοιχείο ζυγίσεως,

- έναν μορφοτροπέα της μετατοπίσεως,

- μία διάταξη αθροίσεως,

- μία διάταξη ενδείξεως γενικής αθροίσεως,

- μία διάταξη μηδενισμού.

Οι διατάξεις μηδενισμού των οργάνων πρέπει να περιλαμβάνουν μία διάταξη ενδείξεως του μηδενός, ξεχωριστή από τη διάταξη ενδείξεως γενικής αθροίσεως ή μία διάταξη ελέγχου εν κενώ με πρόσθετη μάζα, όταν:

- η διάταξη ενδείξεως γενικής αθροίσεως δεικνύει μόνο τις θετικές τιμές, ή

- η τιμή της βαθμίδας αθροίσεως είναι μεγαλύτερη από τη βαθμίδα του δείκτου του μηδενός, που ορίζεται στο σημείο 5.2.1.2 για την κατηγορία 1 και στο σημείο 5.2.2.2 για την κατηγορία 2.

8.1. Ασφάλεια λειτουργίας

8.1.1. Απαγόρευση χαρακτηριστικών του οργάνου που ευνοούν τη χρήση του για λόγους εξαπατήσεως

Τα όργανα δεν πρέπει να έχουν χαραστηριστικά που να ευνοούν την χρήση τους για λόγους εξαπατήσεως.

8.1.2. Αδυναμία απορρυθμίσεως ή λειτουργικής βλάβης

Τα όργανα, τόσο τα μηχανικά όσο και τα ηλεκτρομηχανικά, πρέπει να κατασκευάζονται κατά τρόπο ώστε να μην είναι δυνατή, κατά γενικό κανόνα, μία απορρύθμιση ή μια λειτουργική βλάβη, εκτός αν μόνο το αποτέλεσμα της απορρυθμίσεως ή της βλάβης γίνεται εύκολα αντιληπτό.

8.1.3. Ασφάλεια κατά το χειρισμό των οργάνων

Τα εξαρτήματα χειρισμού των οργάνων πρέπει να έχουν σχεδιασθεί κατά τρόπο ώστε να μη δύνανται κανονικά ν' ακινητοποιούνται σε άλλες θέσεις πλην εκείνων που είναι καθορισμένες από κατασκευής, εκτός αν κατά το χειρισμό κάθε ένδειξη ή εκτύπωση έχει καταστεί αδύνατη.

8.1.4. Οι διατάξεις ενδείξεως αθροίσεως, τοποθετημένες σε απόσταση, πρέπει να είναι εφοδιασμένες με διατάξεις που επιτρέπουν την τήρηση των προδιαγραφών του σημείου 8.8.

8.2. Ταινιομεταφορέας

8.2.1. Όργανο με μεταφορέα-δέκτη φορτίου

Ο μεταφορέας πρέπει να είναι στερεά κατασκευασμένος και εγκατεστημένος σε σταθερό υπόβαθρο. Όταν το στήριγμα των κυλίνδρων χρησιμοποιείται ως μοναδικός μοχλός φορτίου του στοιχείου ζυγίσεως, η προσαγωγή του προϊόντος πρέπει να πραγματοποιείται ευθέως επί της αρθρώσεως αυτού του μοχλού.

8.2.2. Όργανο με τράπεζα ζυγίσεως

Το υπόβαθρο του μεταφορέως πρέπει να είναι στερεά κατασκευασμένο. Σε κάθε ευθύγραμμη διαμήκη τομή η διαδρομή κυλίσεως πρέπει να έχει πλαγία όψη τέτοια ώστε η ταινία να ευρίσκεται πάντοτε επί των κυλίνδρων ζυγίσεως κατά τρόπο ώστε να εξασφαλίζεται σωστή ζύγιση. Ο μεταφορέας πρέπει να είναι εφοδιασμένος, εφ' όσον είναι ανάγκη, με διάταξη καθορισμού της ταινίας, της οποίας η θέση και η λειτουργία δεν πρέπει να επηρεάζουν τα αποτελέσματα.

8.2.3. Ιδιαίτερες συνθήκες εγκαταστάσεως

Τα όργανα πρέπει να είναι τέτοια, ώστε η εγκατάσταση της διαδρομής κυλίσεως, η κατασκευή της ταινίας και η συναρμολόγησή της, η διάταξη της τροφοδοτήσεως με προϊόντα να μην προκαλούν σφάλμα στο αποτέλεσμα.

8.2.3.1. Διαδρομή κυλίσεως:

Ένα αποτελεσματικό σύστημα προστασίας κατά της διαβρώσεως και της ρυπάνσεως πρέπει να προβλεφθεί, αν είναι ανάγκη.

Οι ανώτερες γενέτειρες των κυλίνδρων της ίδιας ομάδος πρέπει να κείνται πρακτικώς στο ίδιο επίπεδο.

Η διάταξη της διαδρομής κυλίσεως πρέπει να είναι τέτοια, ώστε να μη σημειώνεται ολίσθηση του προϊόντος.

8.2.3.2. Ταινία μεταφορέως:

8.2.3.2.1. Μάζα ανά μονάδα μήκους της ταινίας μεταφοράς:

Η μάζα ανά μονάδα μήκους της ταινίας πρέπει να είναι πρακτικώς σταθερή. Οι ενώσεις δεν πρέπει να προκαλούν διαταραχές στη λειτουργία.

8.2.3.2.2. Η ταχύτης και το μήκος της ταινίας πρέπει να είναι τέτοιο, ώστε η επαλήθευση του μηδενός να δύναται να γίνει σε τρία λεπτά κατ' ανώτατο όριο.

Εν τούτοις, αν η ταινία δεν επιτρέπει την τήρηση του κανόνα αυτού, το όργανο πρέπει να είναι εφοδιασμένο με διάταξη μηδενισμού, ημιαυτόματη ή αυτόματη.

8.2.3.2.3. Η ταχύτης της ταινίας δεν πρέπει να μεταβάλλεται πλέον του 5% εν σχέσει με τις ταχύτητες για τις οποίες έχει σχεδιασθεί το όργανο.

8.2.3.3. Μήκος ζυγίσεως:

Τα όργανα πρέπει να είναι κατασκευασμένα κατά τρόπο ώστε να καθιστούν αναλλοίωτο το μήκος της ζυγίσεως όταν λειτουργούν.

Οι διατάξεις ρυθμίσεως του μήκους ζυγίσεως πρέπει να είναι δυνατό να σφραγίζονται.

8.2.3.4. Τάση της ταινίας:

Σε ένα σημείο της διαδρομής κυλίσεως, η τάση της ταινίας πρέπει να καθίσταται πρακτικώς σταθερή.

Η τάση πρέπει να είναι τέτοια ώστε, υπό ομαλές συνθήκες εκμεταλλεύσεως, η ταινία να μην δύναται πρακτικώς να ολισθαίνει επί του κινητηρίου τυμπάνου.

8.2.3.5. Επίδραση του προϊόντος:

Η προσαγωγή του προϊόντος επί του μεταφορέως δεν πρέπει να διαταράσσει τα αποτελέσματα.

8.3. Στοιχεία ζυγίσεως

8.3.1. Γενικότητες

Το στοιχείο ζυγίσεως πρέπει να είναι κατάλληλο για τον προορισμό του. Πρέπει να προστατεύεται, όσο είναι ανάγκη, κατά του αποτελέσματος τυχαίων φορτίων μεγαλυτέρων από τη μεγίστη ικανότητα.

Η σχεδίαση του δέκτου φορτίου πρέπει να είναι τέτοια ώστε να μην είναι επιδεκτική συμπληρωματικών σφαλμάτων, όποια και αν είναι η τροφοδότηση.

8.3.2. Διάταξη εξισορροπήσεως φορτίου

Η λειτουργία της διατάξεως εξισορροπήσεως φορτίου πρέπει να είναι συνεχής από το μηδέν μέχρι μάζης φορτίου τουλάχιστον ίσης προς τη μεγίστη ικανότητα. Η ζύγιση πρέπει ν' αρχίσει μόνον όταν το στοιχείο ζυγίσεως ευρίσκεται υπό ομαλές συνθήκες λειτουργίας.

8.4. Μορφοτροπέας της μετατοπίσεως

Η διάταξη ανιχνεύσεως της μετατοπίσεως (σημείο 3.3.1.3.1) πρέπει να έχει σχεδιασθεί κατά τρόπο ώστε καμία ολίσθηση να μη δύναται να παραποιήσει τα αποτελέσματα, είτε η ταινία είναι φορτισμένη είτε όχι.

Όταν η πληροφορία είναι ασυνεχής, πρέπει ν' αντιστοιχεί σε μετατοπίσεις της ταινίας ίσες ή μικρότερες από το μήκος ζύγισεως.

Όταν η πληροφορία είναι συνεχής, δεν πρέπει ν' αντικαθίσταται από ένα σήμα ανεξάρτητο της ταινίας μεταφορέως εκτός από τις περιπτώσεις ελέγχου ή ρυθμίσεως.

8.5. Διατάξεις ενδείξεως και εκτυπωτές αθροίσεως

8.5.1. Ποιότητα της ενδείξεως

Οι διατάξεις ενδείξεως και εκτυπωτές αθροίσεως πρέπει να επιτρέπουν την εύκολη, ασφαλή και σαφή ανάγνωση των αποτελεσμάτων με απλή αντιπαράθεση των ψηφίων και να φέρουν το όνομα ή το σύμβολο της αντιστοίχου μονάδος μάζας. Ο μηδενισμός της διατάξεως ενδείξεως γενικής αθροίσεως δεν πρέπει να είναι δυνατός.

8.5.2. Τιμή των βαθμίδων των οργάνων των εφοδιασμένων με πολλές διατάξεις ενδείξεως ή εκτυπωτές αθροίσεως

Η βαθμίδα της ή των διατάξεων συνεχούς ενδείξεως ενός οργάνου πρέπει να είναι τουλάχιστον ίση με το διπλάσιο της βαθμίδος της ή των διατάξεων ασυνεχούς ενδείξεως.

Οι διατάξεις ενδείξεως και εκτυπωτές ασυνεχούς αθροίσεως ενός οργάνου πρέπει να έχουν την αυτή βαθμίδα.

8.5.3. Μορφή των ασυνεχών αποτελεσμάτων

Το αποτέλεσμα που παρέχεται από τις διατάξεις ασυνεχούς ενδείξεως πρέπει να εμφανίζεται αποκλειστικά με τη μορφή ευθυγραμμισμένων ψηφίων.

8.5.4. Ασφάλεια ενδείξεως

Τα αποτελέσματα δεν πρέπει να αλλοιώνονται, ιδίως από μία τυχαία στάση της ταινίας ή από μία διακοπή της πηγής ενεργείας.

8.5.5. Περιοχή ενδείξεως

Οι διατάξεις ενδείξεως γενικής αθροίσεως πρέπει να είναι τέτοιες ώστε να επιτρέπουν την ανάγνωση μιας τιμής τουλάχιστον ίσης με την ποσότητα του ζυγιζομένου προϊόντος επί δέκα ώρες λειτουργίας υπό μεγίστη παροχή.

8.5.6. Συμπληρωματικές διατάξεις ενδείξεως αθροίσεως

Η βαθμίδα της συμπληρωματικής διατάξεως ενδείξεως αθροίσεως πρέπει να είναι τουλάχιστον ίση με δέκα φορές τη βαθμίδα αθροίσεως που φέρει η πινακίδα στοιχείων. Οι διατάξεις του σημείου 5.2 δεν εφαρμόζονται σ' αυτή.

8.5.7. Θέση σε λειτουργία των διατάξεων ενδείξεως αθροίσεως

Οι διατάξεις ενδείξεως και εκτυπωτές αθροίσεως που δεικνύουν μόνο θετικές τιμές πρέπει να τίθενται εκτός λειτουργίας όταν η ταινία λειτουργεία εν κενώ.

Η διακοπή και η θέση σε λειτουργία της διατάξεως αθροίσεως πρέπει να πραγματοποιούνται από το ίδιο το όργανο και να προκαλούνται από το φορτίο.

Οι διατάξεις ενδείξεως και εκτυπωτές αθροίσεως που δεικνύουν τις θετικές και τις αρνητικές τιμές πρέπει να τίθενται σε λειτουργία όταν η ταινία λειτουργεί εν κενώ και να είναι κατασκευασμένες κατά τρόπο ώστε το εμφανιζόμενο αποτέλεσμα να μη δύναται να τροποποιηθεί από δονήσεις.

Η διάταξη ενδείξεως αθροίσεως ελέγχου δεν πρέπει να τίθεται σε λειτουργία παρά μόνον κατά τους ελέγχους.

8.5.8. Διάταξη ενδείξεως ελέγχου αθροίσεως

Αν η τιμή της βαθμίδος του δείκτου γενικής αθροίσεως είναι μεγαλύτερη από:

- 0,1% της τιμής της ελαχίστης αθροίσεως, για την κατηγορία 1,

- 0,2% της τιμής της ελαχίστης αθροίσεως, για την κατηγορία 2,

το όργανο πρέπει να είναι εφοδιασμένο με μία διάταξη ενδείξεως αθροίσεως χωριστού ελέγχου της οποίας η βαθμίδα είναι κατ' ανώτατο όριο ίση με τις ανωτέρω τιμές.

8.6. Διάταξη μηδενισμού

Η μάζα της κινουμένης ταινίας εν κενώ που ενεργεί επί του δέκτου φορτίων πρέπει να δύναται να εξισορροπείται.

8.6.1. Μη αυτόματη διάταξη μηδενισμού

Όταν η ρύθμιση της διατάαξεως αυτής είναι δυνατή δια χειρός κατά συνεχή τρόπο, κάθε μετατόπιση του τελικού οργάνου χειρισμού που αντιστοιχεί σε 10 χιλιοστόμετρα αν είναι ευθύγραμμο, ή σε μισή περιστροφή αν είναι περιστροφικό, πρέπει να έχει αποτέλεσμα ανά ώρα κατ' ανώτατο όριο ίσο με:

- 0,1% του αθροιζομένου φορτίου υπό μεγίστη παροχή επί ώρα ιτα τα όργανα της κατηγορίας 1,

- 0,2% του αθροιζομένου φορτίου υπό μεγίστη παροχή επί ώρα για τα όργανα της κατηγορίας 2.

Όταν η ρύθμιση της διατάξεως είναι δυνατή δια χειρός κατά ασυνεχή τρόπο, το αποτέλεσμα ανά ώρα που αντιστοιχεί στην τιμή μιας βαθμίδος της διατάξεως χειρισμού πρέπει κατ' ανώτερο όριο να είναι ίση με:

- 0,01% του αθροιζομένου φορτίου υπό μεγίστη παροχή επί μία ώρα για τα όργανα της κατηγορίας 1,

- 0,02% του αθροιζομένου φορτίου υπό μεγίστη παροχή επί μία ώρα για τα όργανα της κατηγορίας 2.

Η διεύθυνση της ενδεχομένης διορθώσεως πρέπει να είναι εύκολο να καθορισθεί.

8.6.2. Ημιαυτόματη ή αυτόματη διάταξη μηδενισμού

Οι διατάξεις μηδενισμού, ημιαυτόματες ή αυτόματες, πρέπει να είναι κατασκευασμένες κατά τρόπο ώστε:

- ο μηδενισμός να γίνεται μετά από έναν ακέραιο αριθμό περιστροφών της ταινίας,

- το τέλος της εργασίας να επισημαίνεται,

- να επισημαίνονται οι οριακές θέσεις χειρισμού τους.

Μετά τη λειτουργία τους, το σφάλμα ρυθμίσεως, για μία ώρα λειτουργίας, πρέπει κατ' ανώτερο όριο να είναι ίσο με:

- 0,1% του αθροιζομένου φορτίου υπό μεγίστη παροχή επί μία ώρα για τα όργανα της κατηγορίας 1,

- 0,2% του αθροιζομένου φορτίου υπό μεγίστη παροχή επί μία ώρα για τα όργανα της κατηγορίας 2.

Κατά τους ελέγχους, οι αυτόματες διατάξεις μηδενισμού πρέπειν να διακόπτουν τη λειτουργία τους.

8.6.3. Διάταξη ελέγχου εν κενώ με πρόσθετη μάζα

Η ανωτέρω διάταξη ελέγχου εν κενώ παρεμβάλλει ουσιαστικά μία πρόσθετη μάζα που τοποθετείται επί του στοιχείου ζυγίσεως ή υποκαθιστάται ηλεκτρικώς.

Πρέπει να πληροί τις ακόλουθες προδιαγραφές:

- η μάζα πρέπει να παρεμβάλλεται κατά τρόπο αμετάβλητο με ένα κατάλληλο μηχανισμό,

- η παρεμβολή της μάζας δεν πρέπει να είναι δυνατή παρά μόνον όταν η ταινία στρέφεται εν κενώ,

- η μάζα πρέπει να προστατεύεται από τη σκόνη,

- η εργασία ελέγχου εν κενώ πρέπει να λαμβάνει χώρα σύμφωνα με μία αμετάβλητη διαδικασία,

- η εργασία ελέγχου εν κενώ πρέπει να τερματίζεται αυτόματα μετά από ένα προκαθορισμένο ακέραιο αριθμό περιστροφών της ταινίας,

- μετά το τέλος του ελέγχου εν κενώ, πρέπει να δεικνύεται μία τιμή ελέγχου που προκύπτει από την τιμή της πρόσθετης μάζας και τον αριθμό των πραγματοποιηθεισών περιστροφών της ταινίας.

8.6.4. Όργανα εφοδιασμένα με μία διάταξη ελέγχου εν κενώ με πρόσθετη μάζα

Τα όργανα με δείκτη αθροίσεως που δεικνύουν μόνον θετικές τιμές πρέπει να είναι εφοδιασμένα με μία διάταξη ελέγχου εν κενώ, του προβλεπομένου στο σημείο 8.6.3 τύπου. Η πρόσθετη μάζα πρέπει να είναι ίση με 5% της μεγίστης ικανότητος του στοιχείου ζυγίσεως.

Τα όργανα με δείκτη αθροίσεως που δεικνύουν θετικές και αρνητικές τιμές δύνανται να είναι εφοδιασμένα με μία διάταξη ελέγχου εν κενώ, του προβλεπομένου στο σημείο 8.6.3 τύπου. Η πρόσθετη μάζα πρέπει να είναι ίση με 5% ή 20% της μεγίστης ικανότητος του στοιχείου ζυγίσεως.

8.7. Διάταξη ενδείξεως αθροίσεως εν κενώ

Σε καμία περίπτωση, η διάταξη ενδείξεως αθροίσεως εν κενώ δεν πρέπει να διαταράσσει τα αποτελέσματα του δείκτου αθροίσεως.

8.8. Ένδειξη της μη τηρήσεως της μεγίστης ικανότητος του στοιχείου ζυγίσεως ή της μεγίστης ή ελαχίστης παροχής

Μία κατάλληλη ένδειξη πρέπει να δεικνύει ότι υπάρχει υπέρβαση των τιμών της μεγίστης παροχής ή της μεγίστης ικανότητος ή ότι η τιμή της ελαχίστης παροχής δεν έχει επιτευχθεί.

8.9. Συμπληρωματικές διατάξεις

Οι συμπληρωματικές διατάξεις δεν πρέπει να διαταράσσουν τα αποτελέσματα.

8.10. Σφράγιση

Τα μέρη των οργάνων των οποίων η αποσυναρμολόγηση ή η ρύθμιση επηρεάζουν τις μετρολογικές ιδιότητες πρέπει να δύνανται να σφραγίζονται υπό συνθήκες που ορίζονται από το πιστοποιητικό εγκρίσεως προτύπου ΕΟΚ.

9. ΠΙΝΑΚΙΔΕΣ ΣΤΟΙΧΕΙΩΝ ΚΑΙ ΣΦΡΑΓΙΣΕΩΝ

Τα όργανα πρέπει να δύνανται να φέρουν κατά σειρά, όσον είναι δυνατό, τις ακόλουθες ενδείξεις:

9.1. Βασικές υποχρεωτικές ενδείξεις, που εκφράζονται ρητώς στη γλώσσα της χώρας προορισμού

9.1.1. Επωνυμία ή σήμα του κατασκευαστού.

9.1.2. Επωνυμία ή σήμα του εισαγωγέως (για τα εισαγόμενα όργανα).

9.1.3. Ονομασία του οργάνου.

9.1.4. Τύπος και αριθμός κατασκευής του οργάνου.

9.1.5. Ονομασία του προϊόντος ή των προϊόντων προς ζύγιση.

9.1.6. Ελάχιστη αθροιστική ζύγιση.... kg ή t.

9.1.7. Αριθμός κύκλων ωριαίως (για τα όργανα που λειτουργούν δι' αθροίσεως).

9.1.8. Ένδειξη: "Το όργανο πρέπει να μηδενίζεται τουλάχιστον κάθε τρεις ώρες. Ο έλεγχος του μηδενός πρέπει να διαρκεί τουλάχιστον.... στροφές" (ο αριθμός στροφών ελέγχου του μηδενός πρέπει να ορίζεται δια της εγκρίσεως προτύπου ΕΟΚ σύμφωνα με το σημείο 7.4.4.4).

9.2. Βασικές κωδικοποιημένες ενδείξες

9.2.1. Υποχρεωτικές σε όλες τις περιπτώσεις:

- σήμα εγκρίσεως προτύπου ΕΟΚ,

- ένδειξη της κατηγορίας ακριβείας με τη μορφή 1 ή 2

- βαθμίδα συνεχούς αθροίσεως με τη μορφή dt = ......,

- βαθμίδα ασυνεχούς αθροίσεως με τη μορφή dtd = ......,

- μεγίστη ικανότητα ζυγίσεως με τη μορφή Max....,

- μεγίστη παροχή με τη μορφή Qmax = ......,

- ελάχιστη παροχή με τη μορφή Qmin = ......,

- ονομαστική ταχύτητα της ταινίας με τη μορφή V =....m/s,

- μήκος ζυγίσεως με τη μορφή L =....m,

- σήμα αναγνωρίσεως επί των οργάνων τα οποία δεν είναι αμέσως συνδεδεμένα επί του οργάνου.

9.2.2. Υποχρεωτικές σε ορισμένες περιπτώσεις:

- βαθμίδα της διατάξεως αθροίσεως εν κενώ με τη μορφή d0 = ......,

- τιμή ελέγχου με μεγίστη ανεκτή διακύμανση σύμφωνα με το σημείο 7.4.4.2 (για τα όργανα που φέρουν μια διάταξη ελέγχου εν κενώ με πρόσθετη μάζα).

9.3. Συμπληρωματικές ενδείξεις

Σύμφωνα με την ειδική χρήση του οργάνου, είναι δυνατόν ν' απαιτούνται μία ή περισσότερες συμπληρωματικές ενδείξεις κατά την έγκριση προτύπου ΕΟΚ, από τη μετρολογική υπηρεσία που παρέχει την έγκριση αυτή.

9.4. Παρουσίαση των καθοριστικών ενδείξεων

Οι καθοριστικές ενδείξεις πρέπει να είναι ανεξίτηλες και να έχουν τέτοιες διαστάσεις, μορφή και σαφήνεια, ώστε να είναι δυνατή η εύκολη ανάγνωση υπό ομαλές συνθήκες χρήσεως των οργάνων.

Πρέπει να είναι συγκεντρωμένες σε ορατό σημείο του οργάνου, πάνω σε μία σταθερή πινακίδα στοιχείων πλησίον της διατάξεως ενδείξεως ή εγγεγραμμένες κατ' ευθείαν πάνω στην ίδια τη διάταξη.

Ο φορέας των ενδείξεων πρέπει να είναι δυνατόν να σφραγίζεται.

9.5. Σφράγιση

Η πινακίδα στοιχείων δύναται να περιλαμβάνει περιοχή τοποθετήσεως σφραγίδων. Αν δεν περιλαμβάνει τέτοια περιοχή, τότε τοποθετείται πινακίδα σφραγίδων πλησίον της.

ΚΕΦΑΛΑΙΟ IV ΕΛΕΓΧΟΙ Η έγκριση προτύπου ΕΟΚ καθώς και ο αρχικός έλεγχος ΕΟΚ των οργάνων πραγματοποιούνται σύμφωνα με τις προδιαγραφές της οδηγίας 71/316/ΕΟΚ. Ορισμένες από τις προδιαγραφές αυτές καθορίζονται επακριβώς στο κεφάλαιο αυτό.

10. ΕΓΚΡΙΣΗ ΠΡΟΤΥΠΟΥ ΕΟΚ

10.1. Αίτηση εγκρίσεως ΕΟΚ

Η αίτηση εγκρίσεως ΕΟΚ πρέπει να περιλαμβάνει ιδίως τις ακόλουθες ειδικές πληροφορίες και έγγραφα:

10.1.1. Μετρολογικά χαρακτηριστικά

10.1.1.1. Ενδείξεις σημάνσεως όπως καθορίζονται στο σημείο 9.

10.1.1.2. Ειδικά χαρακτηριστικά του στοιχείου ζυγίσεως.

10.1.2. Έγγραφα περιγραφής:

- σχέδιο ή σκαρίφημα συναρμολογήσεως του συνόλου,

- ενδεχομένως φωτογραφία, σχέδια ή προπλάσματα των λεπτομερειών που παρουσιάζουν μετρολογικό ενδιαφέρον,

- σχηματική παράσταση και περιγραφή που επιτρέπουν την κατανόηση του τρόπου λειτουργίας του οργάνου.

10.2. Εξέταση για την έγκριση

10.2.1. Δοκιμές υποκαταστάσεως

Οι δοκιμές αυτές πραγματοποιούνται επάνω στο όργανο με ή χωρίς το μεταφορέα με τον οποίο πρέπει να συζευχθεί.

Οι δοκιμές αυτές πρέπει ιδίως να επιτρέπουν να κριθεί η επίδραση των μεγεθών επιρροής (θερμοκρασία, τάση, συχνότης κλπ.), στα οποία το όργανο είναι πιθανόν να εκτεθεί υπό ομαλές συνθήκες χρήσεως. Η επίδραση, εφ' όσον είναι ανάγκη, εξετάζεται χωριστά για καθένα εξ αυτών των μεγεθών επιρροής.

Τα όργανα πρέπει να πληρούν τις προδιαγραφές του σημείου 7.3.

10.2.2. Δοκιμές υπό κανονικές συνθήκες χρήσεως

Οι δοκιμές αυτές περιλαμβάνουν ιδίως τις δοκιμές με υλικά που πρέπει να πραγματοποιηθούν με μία ποσότητα προϊόντων τουλάχιστον ίση με την ελαχίστη άθροιση, με παροχές περιλαμβανόμενες μεταξύ της ελαχίστης και της μεγίστης παροχής.

Τα όργανα πρέπει να πληρούν τις προδιαγραφές του σημείου 7.4.

11. ΑΡΧΙΚΟΣ ΕΛΕΓΧΟΣ ΕΟΚ

Ο αρχικός έλεγχος ΕΟΚ των οργάνων πραγματοποιείται σε δύο φάσεις.

11.1. Πρώτη φάση

Η πρώτη φάση περιλαμβάνει τις ακόλουθες εργασίες:

- έλεγχος πιστότητος του οργάνου με το εγκεκριμένο πρότυπο και εξέταση των διαφόρων τμημάτων των μηχανισμών,

- δοκιμές αθροίσεως με υποκατάσταση της μετατοπίσεως,

σύμφωνα με τα σημεία 7.3.1, 7.3.3, 7.3.4, 7.3.5 και 7.3.7, με εξαίρεση του σημείου 7.3.7.4.2.

Όταν πρόκειται για ένα όργανο με μεταφορέα δέκτη φορτίου (σημείο 3.2.2.2), οι δοκιμές πραγματοποιούνται στο πλήρες όργανο.

Όταν πρόκειται για ένα όργανο με τράπεζα ζυγίσεως (σημείο 3.2.2.1), οι δοκιμές πραγματοποιούνται στο όργανο που δεν ευρίσκεται σε ζεύξη με το μεταφορέα και εκτελούνται με τη βοήθεια μιας διατάξεως υποκαταστάσεως της μετατοπίσεως.

Οι δοκιμές πρέπει να εμφανίζουν, με βάση την τιμή των χρησιμοποιουμένων προτύπων μάζας, το αποτέλεσμα της αθροίσεως, δηλαδή την αθροιζόμενη μάζα και, είτε τον αριθμό των κύκλων είτε τον αριθμό που αντιπροσωπεύει το υποθετικό μήκος μετατοπίσεως της ταινίας.

11.2. Δεύτερη φάση

Ο έλεγχος στο χώρο χρησιμοποιήσεως πρέπει να γίνεται ως ακολούθως:

11.2.1. Μέσα ελέγχου

Ο επιτόπιος έλεγχος πρέπει να είναι δυνατόν να πραγματοποιείται κατά τρόπο ασφαλή και εύκολο με το ή τα προϊόντα προς ζύγιση. Η εγκατάσταση των οργάνων πρέπει να σχεδιάζεται κατά τρόπο ώστε να είναι δυνατή η επαλήθευσή τους χωρίς να διαταράσσεται η ομαλή λειτουργία τους.

Ένα όργανο ελέγχου σύμφωνο με το σημείο 7.4.2 θα πρέπει να είναι διαθέσιμο μονίμως πλησίον του ή των προς επαλήθευση οργάνων και τα μέσα αποθηκεύσεως και μεταφοράς πρέπει να είναι διαρρυθμισμένα κατά τρόπο ώστε να αποφεύγεται κάθε απώλεια προϊόντος.

11.2.2. Έλεγχος ολισθήσεως της διατάξεως ανιχνεύσεως της μετατοπίσεως

Η ολίσθηση της διατάξεως ανιχνεύσεως της μετατοπίσεως πρέπει να αποτελεί το αντικείμενο μετρήσεως αν υπάρχει λόγος να υποτεθεί ότι είναι δυνατόν να σημειωθεί ολίσθηση.

11.2.3. Επαλήθευση του μηδενισμού

Η επαλήθευση αυτή πραγματοποιείται επί ενός ακεραίου αριθμού περιστροφών ταινίας υπό τους όρους που καθορίζονται στο σημείο 7.4.4.2 και 7.4.4.5.

11.2.4. Σταθερότης του μηδενός

Κατά τις επιτόπιες δοκιμές, η σταθερότης του μηδενός πρέπει να πληροί τις προδιαγραφές του σημείου 7.4.4.4. Για τα όργανα τα εφοδιασμένα με μία διάταξη ελέγχου εν κενώ με πρόσθετη μάζα, η εργασία πρέπει να πραγματοποιείται πέντε τουλάχιστον φορές. Οι μετρούμενες διακυμάνσεις της τιμής ελέγχου πρέπει να είναι μικρότερες της υπολογιζόμενης τιμής κατ' εφαρμογή του σημείου 7.4.4.4.

11.2.5. Δοκιμές με υλικά

Οι δοκιμές πρέπει να αφορούν, υπό κανονικές συνθήκες χρήσεως, τουλάχιστον δύο παροχές περιλαμβανόμενες μεταξύ της μεγίστης και της ελαχίστης παροχής.

Οι δοκιμές αυτές θα πρέπει να πραγματοποιούνται με μία ποσότητα προϊόντων ίση τουλάχιστον με την ελαχίστη άθροιση.

Ο έλεγχος της μάζας του προϊόντος γίνεται πριν ή μετά τη διέλευσή του από το όργανο.

ΚΕΦΑΛΑΙΟ V ΕΝΔΕΙΚΝΥΟΜΕΝΕΣ ΔΙΑΤΑΞΕΙΣ ΠΡΑΚΤΙΚΗΣ ΦΥΣΕΩΣ 12. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΚΑΤΑΣΚΕΥΗ

Τα όργανα που πληρούν τις κατωτέρω διατάξεις θεωρούνται ότι ανταποκρίνονται στα αντίστοιχα σημεία των προηγουμένων κεφαλαίων.

12.1. Ειδικοί όροι εγκαταστάσεως

Τα όργανα πρέπει να ανταποκρίνονται στις ακόλουθες συνθήκες εγκαταστάσεως.

12.1.1. Διαδρομή κυλίσεως

Οι κύλινδροι ή τα συστήματα κυλίνδρων που αποτελούν τη διαδρομή κυλίσεως πρέπει να είναι διατεταγμένοι κατά τέτοιο τρόπο, ώστε οι ανώτερες γενέτειρες των κυλίνδρων να είναι παράλληλες για κάθε ομάδα κυλίνδρων. Οι κύλινδροι που ευρίσκονται σε άμεση γειτνίαση με τα ακραία τύμπανα είναι ενδεχόμενο να μη πληρούν την προδιαγραφή αυτή. Η κλίση του άξονα των πλευρικών κυλίνδρων ως προς τον άξονα των μεσαίων κυλίνδρων πρέπει να είναι κατ' ανώτατο όριο ίση με 20 μοίρες για τα όργανα της κατηγορίας 1 και με 30 μοίρες για τα όργανα της κατηγορίας 2.

Η κλίση της διαμήκους τομής του επιπέδου των ανωτέρω γενετειρών των κυλίνδρων δεν πρέπει να είναι μεγαλύτερη από 10% στην κατηγορία 1 και από 20% στην κατηγορία 2, υπό την επιφύλαξη ότι δεν θα υπάρχει ολίσθηση του προϊόντος.

Στα όργανα της κατηγορίας 1, οι κύλινδροι ζυγίσεως και οι κύλινδροι μεταφοράς που είναι τοποθετημένοι πριν και μετά από την τράπεζα ζυγίσεως πρέπει να είναι τοποθετημένοι επί ενσφαίρων τριβέων ή επί αντιστοίχου διατάξεως. Η ευθυγράμμιση των κυλίνδρων αυτών, για ένα δεδομένο γειτονικό φορτίο, που πλησιάζει π.χ. το ήμισυ του μεγίστου φορτίου, πρέπει να πραγματοποιείται με αβεβαιότητα που δεν υπερβαίνει τα 0,3 χιλιοστόμετρα, ενώ το σφάλμα εκκεντρότητος δεν πρέπει να είναι μεγαλύτερο από 0,2 χιλιοστόμετρα.

12.1.2. Ταινίαι μεταφορέως

12.1.2.1. Συνδέσεις:

Η ταινία πρέπει να αποτελείται από ένα μόνο τμήμα ή από δύο τμήματα με τα αυτά χαρακτηριστικά. Η σύνδεση ή οι συνδέσεις, πρέπει να είναι κεκλιμένες χωρίς η οξεία γωνία της γραμμής συνδέσεως και του πλευρικού άκρου της ταινίας να υπερβαίνει τις 45 μοίρες.

12.1.2.2. Μήκη:

Το εκτυλιχθέν μήκος της ταινίας πρέπει να είναι κατ' ανώτατο όριο ίσο με τη μικρότερη από τις δύο ακόλουθες τιμές:

- απόσταση που έχει διανύσει ένα σημείο της ταινίας εντός ενός και ημίσεως λεπτού με την ασθενέστερη ονομαστική ταχύτητα,

- 100 μέτρα.

12.1.3. Επίδραση του προϊόντος

Η τράπεζα ζυγίσεως πρέπει να ευρίσκεται σε τέτοια απόσταση εκ της διατάξεως τροφοδοτήσεως ώστε η τιμή της να περιλαμβάνεται μεταξύ του διπλασίου ή του πενταπλασίου της αποστάσεως που διανύεται από ένα σημείο της ταινίας σε ένα δευτερόλεπτο με τη μεγίστη ταχύτητα.

12.2. Μορφοτροπέας της μετατοπίσεως

Η μέτρηση του μήκους που αντιστοιχεί στη μετατόπιση της ταινίας ή η μέτρηση της ταχύτητος πρέπει να πραγματοποιηθεί στην εσωτερική πλευρά της ταινίας.

Ο μορφοτροπέας της μετατοπίσεως των οργάνων που λειτουργούν δι' ολοκληρώσεως πρέπει να είναι δυνατόν να εφοδιάζεται με ένα σύστημα που να επιτρέπει τη μέτρηση του αριθμού περιστροφών ή κλασμάτων των περιστροφών της διατάξεως ανιχνεύσεως της μετατοπίσεως.

12.3. Διατάξεις ενδείξεως της παροχής ή του στιγμιαίου φορτίου

Τα τμήματα της κλίμακος των δεικτών στιγμιαίου φορτίου και των δεικτών παροχής που αντιστοιχούν σε τιμές που δεν περιλαμβάνονται μεταξύ της ελαχίστης και της μεγίστης παροχής πρέπει να διαφέρουν του υπολοίπου της κλίμακος.

Οι δείκτες αυτοί δύνανται ν' αντικατασταθούν ή να συμπληρωθούν με καταγραφικό μηχάνημα, υπό την επιφύλαξη ότι αυτό δεν επηρεάζει τα αποτελέσματα.

Αν ο δείκτης στιγμιαίου φορτίου είναι επίσης δείκτης παροχής, πρέπει να φέρει την ένδειξη: "Παροχή ισχύουσα για ταχύτητα ταινίας..../m/s".

12.4. Διατάξεις ενδείξεως και εκτυπωτές αθροίσεως

Οι διατάξεις ενδείξεως και εκτυπωτές αθροίσεως που δεικνύουν μόνον τις θετικές τιμές της ταινίας, πρέπει να τίθενται σε λειτουργία το αργότερο, όταν η παροχή ισούται με το 5% της μεγίστης παροχής.

(1) ΕΕ αριθ. Ν 335 της 5. 12. 1973, σ. 1.